Елисавета Багряна
Април

chitanka.info

Слънчев сноп от прозореца влиза,

цветен сняг е земята покрил

като с брачна, данетелена риза —

дойде неусетно април.

Бог е мъдър и благ и прощава

всяка пролет на грешния свят.

А печлите сега опрашават

медоносния ябълков цвят.

Вечер лъха презморския вятър,

който всичките пъпки разви.

Аз обичам безумно и свято —

бог сърцето ми благослови.

Но е моята страст негасима

и безмълвен е жадния зов —

че той няма ни образ, ни име:

аз обичам самата любов.

Издание: Елисавета Багряна. „Амазонка. Избрана лирика в два тома.“ „Български писател“. С. 1973

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.